LIETUVOS RESPUBLIKOS VYRIAUSYBĖS KANCELIARIJA

POLITIKOS ĮGYVENDINIMO GRUPĖ

PAŽYMA

Dėl Lietuvos Respublikos Vyriausybės nutarimo dėl universalių dirbtinės dangos sporto aikštelių perdavimo savivaldybių nuosavybėn projekto

(TAP NR. 18-1107) (TAIS NR. 18-8589)

Nr.

Vilnius

Projekto rengėjas: Švietimo ir mokslo ministerija.

Projekto tikslas: perduoti savivaldybių nuosavybėn valstybei nuosavybės teise priklausantį turtą – universalias dirbtinės dangos sporto aikšteles.

Dabartinė situacija: Kūno kultūros ir sporto departamentas kartu su savivaldybėmis (savivaldybės įrengė aikštelių pagrindus, o Kūno kultūros ir sporto departamentas – universalią dirbtinę dangą) įrengė 13 vienetų universalių dirbtinės dangos sporto aikštelių. Aikštelės įrengiamos iš kasmetinių valstybės kapitalo investicijų programų lėšų ir perduodamos savivaldybių nuosavybėn. Savivaldybės sutinka perimti turtą savivaldybių nuosavybėn.

Projekto esmė: perduoti savivaldybių nuosavybėn savarankiškosioms savivaldybių funkcijoms įgyvendinti valstybei nuosavybės teise priklausantį ir šiuo metu Kūno kultūros ir sporto departamento patikėjimo teise valdomą turtą – universalias dirbtinės dangos sporto aikšteles, po vieną Biržų, Kaišiadorių, Kelmės, Kupiškio, Prienų, Šakių, Šilalės rajonų savivaldybėse, po dvi – Klaipėdos, Šilutės ir Vilniaus rajonų savivaldybėse, kurių bendra vertė 345 tūkst. eurų.

Derinimas: projektas be pastabų suderintas su Finansų ministerija.

Vyriausybės kanceliarijos Teisės grupė projektui turi techninio pobūdžio pastabų.

Atitikimas Vyriausybės programai: projektas Vyriausybės programos nuostatų neįgyvendiną.

Dalykinio vertinimo išvada: siūloma projektą svarstyti Vyriausybės posėdžio A dalyje.

Politikos įgyvendinimo grupės patarėjas	Tautvydas Brazdžiūnas

Tautvydas Brazdžiūnas, tel. 8 706 63 807, el. p. tautvydas.brazdziunas@lrv.lt